
R E F E R A T
privind concesionarea terenurilor aferente imobilelor cu destinatia de locuinta dobandite in baza prevederilor Legii nr.61/1990, Legii nr.85/1992, Legii nr.112/1995 si Legii nr. 79/1997
Catre Comisiile Consiliului Local
Avand in vedere necesitatea de a reglementa situatia terenurilor aferente imobilelor cu destinatia de locuinta dobandite in baza  prevederilor  Legii nr.61/1990, Legii nr.85/1992, Legii nr.112/1995 si Legii nr. 79/1997, pentru a permite actualilor proprietari extinderea acestor imobile cu scopul imbunatatirii confortului locuintelor.

Avand in vedere Hotararea Consiliului Local  nr.13/2004 privind concesionarea terenurilor aferente imobilelor cu destinatia de locuinta dobandite in baza prevederilor Legii nr.61/1990, Legii nr.85/1992, Legii nr.112/1995 si Legii nr. 79/1997.

In conformitate cu art.15 lit e) din Legea nr 50/1991 privind autorizarea executarii lucrarilor de constructii, modificata si completata prin Legea nr.376/2006.

În baza art.36 alin. (5) lit. b din Legea nr.215/2001 republicată privind administraţia publică locală;

In conformitate cu Legea nr.213/1998 privind  Proprietatea publica si regimul juridic al acesteia;

În baza art.46 din Legea nr.215/2001 actualizată privind administraţia publică locală;
Având în vedere cele menţionate mai sus, supunem atenţiei comisiilor de specialitate ale Consiliului Local următoarea
P R O P U N E R E :

- Terenurile aferente  imobilelor cu destinatia de locuinta dobândite în baza prevederilor  Legii nr.61/1990, Legii nr.85/1992,  Legii nr.112/1995 si Legii nr.79/1997, pot fi concesionate în vederea extinderii constructiilor existente.



In situatia în care imobilul are mai multe apartamente cu parti comune indivize, autorizarea extinderii va fi admisa numai cu acordul tuturor coproprietarilor, conform C.F. colectiv.
- Prin terenurile aferente imobilelor se înteleg terenurile situate la aceeasi adresa postala cu cladirea de locuit, fiind delimitate prin împrejmuiri sau calcane în conformitate cu planul parcelar, intocmit de un proiectant autorizat O.C.P.I.
- Se pot concesiona în vederea extinderii constructiilor existente doar terenurile care nu fac obiectul revendicarii de catre fostii proprietari în baza Legii 10/2001, Legii 1/2000 sau a Legii 247/2005 si nici nu fac obiectul vreunui litigiu aflat pe rolul instantelor judecatoresti.

         Constructiile ce constituie "extinderi" vor avea numai destinatia de: locuinta, magazie, bucatarie, vestibul de intrare, garaj, balcon, logie, si vor putea avea suprafata maxima egala cu suprafata construita aferenta casei/apartamentului cumparat conform contractului de vanzare cumparare, a imobilului ce se extinde, cu conditia respectarii procentului de ocupare a terenului (POT) si a coeficientului de utilizare a terenului (CUT) stabilite prin regulamentele de urbanism aprobate, pentru zonele rezidentiale.
-Prin suprafata imobilului ce se extinde se intelege suprafata construita cu autorizatie de construire sau dobandita prin contract de vanzare cumparare.
-Extinderea propusa se poate face pe o suprafata la sol, cel mult egala cu suprafata construita  initiala a imobilului.
- Terenul necesar extinderii determinat prin Certificat de Urbanism se va concesiona fara licitatie publica, pe durata de 49 de ani.

           Taxa de concesionare se stabileste în baza Metodologiei aprobate prin Hotarârea Consiliului Local nr. 218/1997 privind modificarea taxelor de concesiune percepute asupra terenurilor proprietate de stat destinate constructiilor pe raza municipiului Timisoara.

-Se revoca Hotarârea Consiliului Local nr. 13/2004 privind concesionarea terenurilor aferente imobilelor cu destinatia de locuinta dobândite în baza prevederilor Legii nr.61/1991, Legii nr.85/1992, Legii nr.112/1995 si Legii nr.79/1997.

-Circuitul documentatiei depuse de catre solicitant, constituie anexa la prezenta.

